cyanic-selkie/wikianc huggingface dataset:
మడోన్నా
మడోన్నా లూయిస్ సికోన్ (ఆంగ్లం:Madonna Louise Ciccone; 1958 ఆగస్టు 16) అమెరికన్ గాయని, పాటల రచయిత మరియు నటి. క్వీన్ ఆఫ్ పాప్ గా పిలువబడే మడోన్నా సంగీత నిర్మాణం, పాటల రచన, దృశ్య ప్రదర్శనలతో తన బహుముఖ ప్రజ్ఞకు ప్రసిద్ధి చెందింది. సామాజిక, రాజకీయ, లైంగిక, మతపరమైన ఇతివృత్తాలతో ఆమె రచనలు వివాదం, విమర్శకుల ప్రశంసలు రెండింటినీ కలిగిఉంటాయి.
2000లో గిన్నిస్ వరల్డ్ రికార్డ్స్ మడోన్నాను ఎప్పటికప్పుడు గొప్ప మహిళా కళాకారిణిగా పేర్కొంది. ఆమె ప్రపంచవ్యాప్తంగా 30 కోట్ల ఆల్బమ్ అమ్మకాలతో అత్యధికంగా అమ్ముడైన మహిళా కళాకారిణి. 2007 గిన్నిస్ బుక్ ఆఫ్ రికార్డ్స్, బిల్‌బోర్డ్ మ్యాగజైన్ రెండు కూడా అత్యధికంగా సంపాదిస్తున్న గాయకురాలుగా మడోన్నాను పేర్కొన్నాయి. ఫోర్బ్స్ మడోన్నా నికర విలువ $80 మిలియన్లు అని తేల్చింది. మడోన్నా కన్ఫెషన్స్ టూర్ $200 మిలియన్ డాలర్లు వసూలు చేసి రికార్డు సృష్టించింది.
వ్యక్తిగత జీవితం
మడోన్నా లూయిస్ సికోన్ 1958 ఆగస్టు 16న బే సిటీ, మిచిగాన్‌లో కాథలిక్ తల్లిదండ్రులు మడోన్నా లూయిస్ (నీ ఫోర్టిన్), సిల్వియో ఆంథోనీ (టోనీ) సికోన్‌లకు జన్మించింది. ఆమె పూర్వీకులు ఇటాలియన్ వలసదారులు కాగా ఆమె తల్లి ఫ్రెంచ్-కెనడియన్ సంతతికి చెందినది. ఆమె కుటుంబ సభ్యులు మడోన్నాను లిటిల్ నానీ అని ముద్దుగా పిలుచుకుంటారు. మడోన్నా ఐదేళ్ల ప్రాయంలో ఆమె తల్లి రొమ్ము క్యాన్సర్‌తో మరణించింది.
మడోన్నాకు ఇద్దరు అన్నలు ఆంథోనీ, మార్టిన్; ముగ్గురు తమ్ముళ్లు పౌలా, క్రిస్టోఫర్, మెలానీలతో మడోన్నా డెట్రాయిట్ శివారు ప్రాంతాలైన పోంటియాక్, అవాన్ టౌన్‌షిప్‌లో పెరిగింది. 1966లో టోనీ హౌస్ కీపర్ జోన్ గుస్టాఫ్సన్‌ను వివాహం చేసుకున్నాడు. వారికి ఇద్దరు పిల్లలు, జెన్నిఫర్, మారియో. మళ్లీ పెళ్లి చేసుకున్నందుకు తన తండ్రిపై మడోన్నా ఆగ్రహం వ్యక్తం చేసింది. ఇది వారి బంధాన్ని దెబ్బతీసింది.
మూలాలు
వర్గం:1958 జననాలు వర్గం:అమెరికన్ వ్యాపారవేత్తలు వర్గం:అమెరికన్ గాయకులు వర్గం:అమెరికన్ కాస్మెటిక్స్ వ్యాపారులు వర్గం:అమెరికన్ ఫ్యాషన్ వ్యాపారవేత్తలు వర్గం:అమెరికన్ సినిమా నటీమణులు వర్గం:అమెరికన్ పాప్ గిటారిస్టులు వర్గం:అమెరికన్ పాప్ రాక్ గాయకులు వర్గం:అమెరికన్ మహిళా చలనచిత్ర దర్శకులు వర్గం:బ్రిట్ అవార్డు విజేతలు వర్గం:డ్యాన్స్-పాప్ సంగీతకారులు వర్గం:స్త్రీవాద సంగీతకారులు వర్గం:గోల్డెన్ గ్లోబ్ అవార్డు గెలుచుకున్న సంగీతకారులు వర్గం:గ్రామీ అవార్డు విజేతలు వర్గం:అమెరికన్ LGBT హక్కుల కార్యకర్తలు వర్గం:సజీవులు వర్గం:సెక్స్-పాజిటివ్ ఫెమినిస్టులు వర్గం:మహిళా మానవతావాదులు వర్గం:వరల్డ్ మ్యూజిక్ అవార్డ్స్ విజేతలు వర్గం:ప్రపంచ రికార్డు హోల్డర్లు
అహింస (2023 సినిమా)
అహింస 2023లో తెలుగులో విడుదలైన ప్రేమ‌క‌థ సినిమా. ఆనంది ఆర్ట్స్ క్రియేష‌న్స్ బ్యాన‌ర్‌పై పీ. కిర‌ణ్ నిర్మించిన ఈ సినిమాకు తేజ దర్శకత్వం వహించాడు. దగ్గుబాటి అభిరామ్, గీతికా, సముద్రఖని, రజత్‌ బేడి ప్రధాన పాత్రల్లో నటించిన ఈ సినిమా టీజర్‌ను 2022 అక్టోబర్ 5న విడుదల చేయగా, సినిమా 2023 జూన్ 2 విడుదలైంది.
బయటి లింకులు
వర్గం:2023 తెలుగు సినిమాలు
రఘుపతి సహాయ్ ఫిరాఖ్
రఘుపతి సహాయ్ 'ఫిరాఖ్' గోరఖ్‌పూరీ (ఉర్దూ: فراق گورکھپوری, హిందీ: फ़िराक़ गोरखपुरी) (1896 - 1982), ఉర్దూ కవి, జ్ఞానపీఠ పురస్కార గ్రహీత. ప్రామాణిక ఉర్దూ సాహిత్య జగత్తులో ప్రస్తావించవలసిన కవి. సాహిర్, ఇక్బాల్, భూపేంద్రనాథ్ కౌషిక్ ఫిక్ర్, ఫైజ్ అహ్మద్ ఫైజ్, కైఫీ అజ్మీల వంటి ఉర్దూ కవుల సమకాలీకుడు. ఈయన కవితాసంకలనాలలో రూహ్-ఓ-ఖయామత్, గుల్-ఏ-రనా, నగ్మానుమా, ఈయన సర్వోత్కృష్ట రచన గుల్-ఏ-నగ్మా ప్రముఖమైనవి.
రఘుపతి సహాయ్ 1896లో గోరఖ్‌పూర్‌లోని కాయస్థ కుటుంబంలో జన్మించాడు. ప్రాంతీయ సివిల్ సర్వీసులో పదవి పొంది ప్రభుత్వోద్యోగిగా పనిచేశాడు. ఆ తరువాత్ రాజీనామా చేసి అలహాబాదు విశ్వవిద్యాలయంలో ఆంగ్ల భాషా ఉపన్యాసకునిగా పనిచేశాడు. ఉర్దూ భాషా మణిబాల 'గుల్-ఎ-నగ్మా' రచించాడు. ఈ రచన ఆయనకు జ్ఞానపీఠ అవార్డుతో పాటు 1960 సంవత్సరానికి ఉర్దూలో సాహిత్య అకాడెమీ పురస్కారాన్ని కూడా తెచ్చిపెట్టింది.
ఫిరాఖ్ ఉర్దూ భాషలో ప్రప్రథమంగా జ్ఞానపీఠ అవార్డును పొందిన ఘనుడు.
బయటి లింకులు
An example of his work (on YouTube):
మూలాలు
వర్గం:జ్ఞానపీఠ అవార్డు గ్రహీతలు వర్గం:ఉర్దూ కవులు వర్గం:1896 జననాలు వర్గం:1982 మరణాలు
సమస్తిపూర్
సమస్తిపూర్ బీహార్ రాష్ట్రం, సమస్తిపూర్ఒ జిల్లా లోని పట్టణం, ఈ జిల్లాకు ముఖ్యపట్టణం. ఇది దర్భంగా డివిజన్ పరిధిలోకి వస్తుంది. బుధి గండక్ నది పట్టణం గుండా ప్రవహిస్తుంది. పట్టణ పరిపాలనను పురపాలక సంఘం నిర్వహిస్తుంది. హాజీపూర్ కేంద్రంగా ఉన్న తూర్పు మధ్య రైల్వేకు చెందిన ఐదు రైల్వే డివిజన్లలో సమస్తిపూర్ డివిజను ఒకటి. పాట్నా, కటిహార్ తరువాత ఉత్తర బీహార్‌లో అత్యంత రద్దీగా ఉండే స్టేషన్లలో సమస్తిపూర్ జంక్షన్ ఒకటి.
దగ్గుపల్లి దుగ్గన
దగ్గుపల్లి దుగ్గన (దగ్గుబల్లి దుగ్గన అని కూడా ప్రచురంగా ఉంది) 15 వ శతాబ్దంలో జీవించిన తెలుగు కవి. అతని తండ్రి దగ్గుపల్లి తిప్పన, తల్లి ఎర్రమ్మ. దుగ్గన నాసికేతోపాఖ్యానము (నాచికేతోపాఖ్యానము) అనే పద్యకావ్యాన్ని రచించాడు.
సమస్తిపూర్
జనాభా వివరాలు
2011 భారత జనాభా లెక్కల ప్రకారం, సమస్తిపూర్ జనాభా 62,935, వీరిలో 33,025 మంది పురుషులు, 29,910 మంది మహిళలు ఉన్నారు. ఆరేళ్ళ లోపు పిల్లల సంఖ్య 8,252. సమస్తిపూర్‌లో అక్షరాస్యుల సంఖ్య 46,416, ఇది జనాభాలో 73.8%, పురుషుల అక్షరాస్యత 77.2%, స్త్రీల అక్షరాస్యత 69.9%. పట్టణంలో ఏడేళ్ళకు పైబడినవారిలో అక్షరాస్యత 84.9%. ఇందులో పురుషుల అక్షరాస్యత 88.9%, స్త్రీల అక్షరాస్యత 80.4%. షెడ్యూల్డ్ కులాల జనాభా 9,219, షెడ్యూల్డ్ తెగల జనాభా 249. 2011 నాటికి సమస్తిపూర్‌లో 12,062 గృహాలు ఉన్నాయి.
దగ్గుపల్లి దుగ్గన
శ్రీనాథునితో బంధుత్వం
దుగ్గన ప్రసిద్ధ తెలుగు కవి శ్రీనాథునికి బావమరిది. శ్రీనాథుని వద్దనే పెరిగి అతని శిష్యరికం లోనే కవిత్వ రచన మొదలుపెట్టాడు. దుగ్గనకు ఇద్దరు అన్నయ్యలు - పోతన, ఎర్రన. ఈ పోతన, బమ్మెర పోతన వేరు. అలాగే ఈ ఎర్రన, కవిత్రయం లోని ఎర్రన వేరు. పోతనను బమ్మెర పోతనగా భావించి అల్లిన కథలు కేవలం కల్పనలే.
సమస్తిపూర్
రోడ్లు
బీహార్ స్టేట్ రోడ్ ట్రాన్స్‌పోర్ట్ కార్పొరేషన్ (బిఎస్‌ఆర్‌టిసి) పట్టణం నుండి పొరుగు రాష్ట్రాలైన జార్ఖండ్, పశ్చిమ బెంగాల్, ఉత్తర ప్రదేశ్ లకు బస్సులను నడుపుతోంది.
దగ్గుపల్లి దుగ్గన
రచనలు
దుగ్గన అనేక రచనలు చేసినప్పటికీ నాసికేతోపాఖ్యానం ఒక్కటి మాత్రమే లభ్యమౌతోంది. చెన్నై లోని ప్రాచ్య లిఖిత భాండాగారంలో ఇది భద్రంగా ఉంది. నేటి నెల్లూరు జిల్లా లోని ఉదయగిరి రాజ్య పాలకుడు బసవరాజు వద్ద మంత్రిగా ఉన్న చెందలూరు గంగన మంత్రికి ఈ కావ్యాన్ని అంకితమిచ్చాడు. ఈ కావ్యంలో బ్రహ్మదేవునిపై దండకం రచించాడు.
సమస్తిపూర్
రైలు
సమస్తిపూర్ జంక్షన్ రైల్వే స్టేషన్ భారత రైల్వేల తూర్పు మధ్య రైల్వే జోన్‌లో భాగంగా ఉంది. ఇక్కడి నుండి భారతదేశంలోని చాలా ప్రాంతాలకు రైళ్ళు నడుస్తున్నాయి.
దగ్గుపల్లి దుగ్గన
రచనలు
కాంచీపుర మాహాత్మ్యము, దుగ్గన రచించిన మరొక పద్య కావ్యం. ఈ కావ్యాన్ని చెందలూరు గంగన మంత్రి కుమారుడైన చెందలూరు దేవయామాత్యునికి అంకితమిచ్చాడు.
సమస్తిపూర్
మూలాలు
వర్గం:Coordinates on Wikidata వర్గం:బీహార్ నగరాలు పట్టణాలు
పద్మ కుమత
పద్మ కుమత కన్నడ సినిమా నటి. చోమన దుడి (1975), బయలు దారీ (1976), ఫలితంషా (1976), అవస్థే (1987), అరివు (2017) వంటి సినిమాలలో నటించింది.
సినిమారంగం
పద్మ కుమత ముప్పైకి పైగా సినిమాల్లో నటించింది. మంతనా సీరియల్ తో సహా కన్నడంలో అనేక సీరియల్స్ లో నటించింది.
మరణం
పద్మ 2017, మార్చి 6న గుండెపోటు తో మరణించింది.
బయటి లింకులు
వర్గం:కన్నడ సినిమా నటీమణులు వర్గం:2017 మరణాలు
వుల్కాన్ స్ట్రీట్ ప్లాంట్
వుల్కాన్ స్ట్రీట్ ప్లాంట్ అనేది ప్రపంచంలోనే మొట్టమొదటి జలవిద్యుత్ విద్యుత్ ప్లాంట్   ఈ ప్లాంట్ అప్ప్లేటన్, విస్కాన్సిన్, అమెరికాలో ఫాక్స్ నదిపై నిర్మించబడింది, 1882 సెప్టెంబరు 30 న అమల్లోకి వచ్చింది.
మూలాలు
వర్గం:జలవిద్యుత్ కేంద్రాలు వర్గం:జలవిద్యుత్
చౌహానులు
చౌహాన్ వాయవ్య భారతదేశం, పాకిస్తాన్ నుండి వచ్చిన రాజ్‌పుట్ కులం.
చరిత్ర
వీరు అజ్మీర్ ప్రాంతాన్ని పాలించారు. వీరి వంశానికి మూల పురుషుడు సింహరాజు చౌహాన్. వీరి కుల దేవత శాకాంబరి. అజ్మీర్ నగరాన్ని నిర్మించిన రాజు అజయ్ రాజ్ చౌహాన్ ఈ వంశంలో అగ్రగణ్యులు మూడో పృధ్వీరాజ్ చౌహాన్ క్రీస్తుశకం 1191లో జరిగిన మొదటి తరైన్ యుద్ధంలో పృధ్వీరాజ్ చౌహాన్ మహమ్మద్ ను ఓడించాడు. క్రీస్తు శకం 1192 లో జరిగిన రెండవ తరైన్ యుద్ధంలో గోరి చేతిలో పృధ్వీరాజ్ చౌహాన్ ఓడిపోయాడు.
మూలాలు
వర్గం:రాజపుత్ర రాజులు
మూన్ లైటింగ్
thumb|260x260px|క్యాబ్ డ్రైవర్ - ఒక సాధారణ సైడ్ జాబ్ thumb|260x260px|ఫుడ్ డెలివరీ - ఒక సాధారణ సైడ్ జాబ్ మూన్ లైటింగ్ (ఆంగ్లం: moonlighting) అనేది కార్పొరేట్‌ పరిభాషలో, తాము ఉద్యోగం చేస్తున్న సంస్థ‌ల‌కు తెలియ‌కుండా ఖాళీ స‌మ‌యాల్లో ఇత‌ర సంస్థ‌ల‌కూ ప‌నిచేయ‌డం. ఈ స‌రికొత్త విధానం క‌రోనా ఉద్ధృతి నేప‌థ్యంలో వచ్చిన వ‌ర్క్ ఫ్రం హోం పధ్ధతి అమ‌లు నుండి మన దేశంలో పురుడుపోసుకుంది. అయితే కొన్ని కంపెనీలు మూన్‌ లైటింగ్‌ను ప్రోత్సహిస్తుంటే మరికొన్ని కంపెనీలు మాత్రం దీన్ని తీవ్రంగా వ్యతిరేకిస్తున్నాయి.
నేపధ్యం
ఒక వ్యక్తి తన ప్రాథమిక ఉద్యోగం నుండి వచ్చే ఆదాయం సరిపోనప్పుడో లేదా ఎక్కువ ఆదాయాన్ని సంపాదించాలనే కోరికతోనో సైడ్ జాబ్‌లు చేయాల్సివస్తుంది. ఇది సాధారణ పని వేళల తర్వాత నిర్వహించబడుతుంది. సైడ్ జాబ్‌ అనేది పూర్తి-సమయం ఉద్యోగం, పార్ట్-టైమ్ కాంట్రాక్ట్ లేదా ఫ్రీలాన్స్ పని కావచ్చు. అనధికారికంగా ఈ విధానాన్ని మూన్‌లైటింగ్ అని పిలుస్తారు, సాధారణంగా ఒక వ్యక్తి ఒకటి కంటే ఎక్కువ సైడ్ జాబ్‌లను కూడా కలిగి ఉండవచ్చు.
అమెరికా లాంటి అభివృద్ధిచెందిన దేశాలలోసైతం వేతన స్తబ్దత కారణంగా సైడ్ జాబ్‌లు జనాదరణ పొందాయి. ఆదాయం జీవన వ్యయం పెరుగుదలకు అనుగుణంగా లేక దాదాపు సగం మంది అమెరికన్లు సైడ్ జాబ్ కలిగి ఉన్నారని నివేదికలున్నాయి, వీరిలో 43% పూర్తి-కాల కార్మికులు ఉన్నారు. యునైటెడ్ కింగ్‌డమ్‌లో 60 శాతం మంది విద్యార్థులు పార్ట్ టైం ఉద్యోగం చేసుకుంటున్నారు, కారణం 43 శాతం మంది అద్దె ఖర్చులు చెల్లించవలసి ఉంటుంది. అంతేకాకుండా విద్యార్థి రుణాలను చెల్లించడానికి సైడ్ జాబ్ అనేది ఒక సాధనం.
అలాగే ఒక వ్యక్తి ప్రాథమిక ఉద్యోగం ఆదాయాన్ని మాత్రమే అందిస్తుంది, సంతోషాన్ని ఇవ్వలేదు. అందుకని వారు ఇష్టపడే సైడ్ జాబ్‌ను కొనసాగించవచ్చు,
పర్యవసానం
ఒక కంపెనీలో ఉద్యోగం చేస్తూ మరొక సంస్థలో పనిచేయడంపై ఐటీ పరిశ్రమ వర్గాల్లో భిన్నాభిప్రాయాలున్నాయి. స్విగ్గీ వంటి ఫుడ్ డెలివరీ కంపెనీలు మూన్ లైటింగ్ కు అంగీకరిస్తున్నాయి, టెక్ మహీంద్రా చీఫ్ ఎగ్జిక్యూటివ్ ఆఫీసర్ సిపి గుర్నానీ వంటి వారు సైతం తమకు అభ్యంతరం లేదని చెప్పారు. అయితే ఇన్ఫోసిస్, విప్రో మాత్రం మూన్ లైటింగ్ పై సీరియస్ గా ఉన్నాయి.
తమ కంపెనీలో ఉద్యోగం చేస్తూ తమ పోటీదారుల కోసం కూడా పనిచేస్తున్న 300 మంది ఉద్యోగులను తొలగిస్తున్నట్లు విప్రో సంస్థ ఎగ్జిక్యూటివ్ చైర్మన్ రిషద్ ప్రేమ్‌జీ 2022 సెప్టెంబరు 21న ప్రకటించారు.
అదనపు ఆదాయం - పన్ను
ఈ ఆదాయంపై కూడా నిబంధనల ప్రకారం పన్ను చెల్లించాల్సి ఉంటుంది. కాంట్రాక్ట్ ఉద్యోగులకు గానీ, ప్రొఫెషనల్ ఉద్యోగులకు కానీ ఆదాయపు పన్ను చట్టంలోని సెక్షన్ 194జె ప్రకారం రూ. 30 వేలు దాటిన తర్వాత 10 శాతం ట్యాక్స్ డిడక్షన్ సోర్స్ (టీడీఎస్) వర్తిస్తుంది. అలాగే ఒక ఆర్థిక సంవత్సరంలో చేసిన చెల్లింపు లక్ష రూపాయలు దాటినప్పుడు కూడా టీడీఎస్‌ను మినహాయించాల్సి ఉంటుంది.
మూలాలు
వర్గం:వృత్తులు వర్గం:ఉద్యోగ వర్గీకరణలు వర్గం:ఉద్యోగవకాశాలు
ఉత్తర కరోలినా వెంకటేశ్వర దేవాలయం
ఉత్తర కరోలినా వెంకటేశ్వర దేవాలయం, అమెరికా, ఉత్తర కరోలినాలోని క్యారీలో ఉన్న ఒక హిందూ దేవాలయం. ఈ ప్రాంతంలోని 21,000 మంది హిందువులకు ఆధ్యాత్మిక సేవలు అందిస్తోంది. హిందూ మతం, మానవతా సేవలను ప్రోత్సహించడానికి ఈ దేవాలయం అంకితం చేయబడింది.
చరిత్ర
రీసెర్చ్ ట్రయాంగిల్‌లో నివసిస్తున్న దక్షిణ భారతీయుల కోసం దక్షిణ భారత శైలిలో ఒక దేవాలయం ఉండాలని 1988వ సంవత్సరం నుండి డిమాండ్ పెరిగింది. ఈ ప్రాంతంలో ఉన్న ఏకైక హిందూ దేవాలయమిది. 1988, జూలైలో 2.8 ఎకరాల భూమిని కొనుగోలు చేసింది. 1999 జనవరిలో భూమిని శుద్ధిచేసి భూమి పూజ నిర్వహించబడింది. 2002లో క్యారీ హిందూ దేవాలయం నిర్మాణానికి జోన్‌ని ఆమోదించింది. దేవాలయ నిర్మాణానికి నిధులు సేకరించాల్సి వచ్చింది. 2.8 ఎకరాల్లో నిర్మించిన ఈ దేవాలయ ప్రాంగణం తొమ్మిది ఎకరాలకు విస్తరించింది.
నిర్మాణం
కుడి|thumb| ఉత్తర కరోలినాలోని శ్రీ వెంకటేశ్వర దేవాలయం వివరాలు 2007 నాటికి, శ్రీ వేంకటేశ్వర దేవాలయానికి సంబంధించిన ప్రణాళికలు, డిజైన్ ఖరారు చేయబడ్డాయి. 2009 ఏప్రిల్ నెలలో నిర్మాణం ప్రారంభమైంది. హిందూ విగ్రహాలను సిమెంటుతో తయారుచేయడానికి భారతదేశం నుండి పద్నాలుగు మంది కళాకారులను రప్పించారు. ఇంజనీర్ నంద్ గోపాల్ సచ్‌దేవా ప్రధాన బిల్డర్ గా ఉంటూ నిర్మాణ కార్యకలాపాలు నిర్వర్తించాడు. దేవాలయ నిర్మాణానికి $6 మిలియన్లు ఖర్చయ్యేవి, కానీ చివరికి $3.5 మిలియన్లు మాత్రమే ఖర్చయ్యాయి. 2009 మే నెలలో దేవాలయ నిర్మాణ పూర్తయింది.
ప్రారంభం
2009 మే 29న ప్రధాన దైవం శ్రీ వేంకటేశ్వరుడి ప్రాణ ప్రతిష్ఠ కార్యక్రమం జరిగింది. ఆ మరుసటి రోజు దేవాలయం తెరవబడింది. ఈ దేవాలయ ప్రారంభోత్సవానికి పలువురు రాజకీయ నాయకులతోపాటు 10,000 మందికి పైగా అతిథులు హాజరయ్యారు. 9 అడుగుల ఎత్తు, 2 టన్నుల శ్రీ వేంకటేశ్వరుని విగ్రహం, పద్దెనిమిది ఇతర దేవతలతోపాటు ప్రతిష్ఠించారు. ప్రారంభోత్సవం, శంకుస్థాపన మొత్తం ఖర్చు $1 మిలియన్ కంటే ఎక్కువయింది.
రూపకల్పన
ఆంధ్రప్రదేశ్ రాష్ట్రం, తిరుపతిలోని ప్రసిద్ధ శ్రీ వేంకటేశ్వర దేవాలయం నమూనాలో ఈ దేవాలయం నిర్మించబడింది. దేవాలయ రూపకల్పనలో దక్షిణ భారతదేశంలో ఆచరించే హిందూమతం విభాగాలలో సాధారణమైన దేవతామూర్తిలు, హిందూ విగ్రహాలు ఉన్నాయి. దేవాలయ అంతస్తులు నల్ల గ్రానైట్‌తో నిర్మించబడ్డాయి.
మూలాలు
వర్గం:2009 స్థాపితాలు వర్గం:హిందూ దేవాలయాలు, అమెరికా
విశాఖపట్నం జంక్షన్ రైల్వే స్టేషను
విశాఖపట్నం జంక్షన్ రైల్వే స్టేషను (వాల్తేర్ రైల్వే స్టేషన్) తూర్పు తీర రైల్వే జోనులోని విశాఖపట్నం నగరానికి సేవలందించే ప్రధానమైన రైల్వేస్టేషను. ఇది ఆంధ్ర ప్రదేశ్ లో అతిపెద్ద రైల్వేస్టేషన్లలో ఒకటి. ఇది హౌరా నుండి చెన్నై వెళ్ళు ప్రధాన రైలుమార్గం లో కలదు. ఇది దేశంలో 20వ రద్దీగా ఉండే స్టేషను.
విశిష్టత
విశాఖపట్నం రైల్వేస్టేషను ను మొదటగా  వాల్తేరు రైల్వేస్టేషను అని పిలిచేవారు.1987 లో దీని పేరును విశాఖపట్నం రైల్వేస్టేషను  గా మార్చారు. విశాఖపట్నం రైల్వేస్టేషను తూర్పు తీర రైల్వే లో అతిపెద్ద  రైల్వేస్టేషన్ల లో ఒకటి. దీనిని తూర్పు తీర రైల్వే జోన్ నిర్వహిస్తున్నది. విశాఖపట్నం రైల్వేస్టేషను లోనికి వచ్చు  రైలుబండ్లు తమ ప్రయాణ దిశను మార్చుకొని  ప్రయాణించవలసివుంటుంది. అందువల్ల  విశాఖపట్నం రైల్వేస్టేషను లో రైలుబండ్లు ఎక్కువసేపు ఆగవలసివుంటుంది. అందువల్ల ఈ రైల్వేస్టేషన్ లో ప్లాట్‌ఫారములు ఎక్కువ సమయం ఖాళీగా వుండవు. అందువల్ల కొన్ని రైలుబండ్లను కొత్తవలస-దువ్వాడ మార్గంలో మళ్ళిస్తున్నారు. ఈ   రైల్వేస్టేషన్ కు రెండుపక్కల ప్రవేశద్వారాలు కలవు.
వేదికలు (ప్లాట్‌ఫారములు)
విశాఖపట్నం రైల్వేస్టేషన్ లో మొత్తం 8  ప్లాట్‌ఫారములు కలవు. ప్రతి వేదిక (ప్లాట్‌ఫారము) కూడా 24 కంటే ఎక్కువ బోగీలు కల ఎటువంటి రైలుబండినయినా కూడా తీసుకుని, నిర్వహించగలుగుతుంది. ఇక్కడ అన్ని ట్రాక్లను బ్రాడ్‌గేజ్‌గా మార్చబడనవి.
మూసలు, వర్గాలు
వర్గం:భారతీయ రైల్వేలు జంక్షన్ స్టేషన్లు వర్గం:భారతదేశపు రైల్వే స్టేషన్లు వర్గం:ఆంధ్రప్రదేశ్ రైల్వే స్టేషన్లు
ప్రపంచ కవితా దినోత్సవం
ప్రపంచ కవితా దినోత్సవం ప్రతి సంవత్సరం మార్చి 21 న నిర్వహించబడుతుంది. 1999లో యునెస్కో వారిచే నిర్ణయించబడిన ప్రపంచ కవితా దినోత్సవం రోజున కవిత్వాన్ని సమాజానికి మరింత చేరువ చేసేందుకు ప్రపంచవ్యాప్తంగా వివిధ కార్యక్రమాలు నిర్వహిస్తారు.
చరిత్ర
పురాతన సాహిత్యరూపమైన కవిత్వమును, కవిని గౌరవించే సాంప్రదాయము మన దేశంలో అనావియితీగా వస్తున్నది. అనేకమంది భారతీయ రాజులు కవిత్వాన్ని, కవులను పోషించేవారు. కానీ, ఇలాంటి సాంప్రదాయం ఇతర దేశాలలో 18వ శతాబ్ధము వరకు లేదు.
కార్యక్రమాలు
ప్రపంచవ్యాప్తంగా కవిత్వాన్ని చదవడం, రాయడం, ప్రచురించడం, బోధించడం వంటి అంశాలలో ప్రోత్సహించాలన్న ఉద్ధేశ్యంతో ప్రతి ఏటా ప్రపంచ కవితా దినోత్సవం జరుపబడుతుంది.
ఇతర లంకెలు
వర్గం:దినోత్సవాలు వర్గం:ఉత్సవాలు
వజ్రాసన (బోధ్ గయ)
వజ్రసనా (వజ్ర సింహాసనం) బోద్ధ గయలోని మహాబోధి ఆలయంలో సింహాసనం. క్రీస్తుపూర్వం 250-233 మధ్య మౌర్య సామ్రాజ్యం అశోకచక్రవర్తి చేత దీనిని సమర్పించినట్లు భావిస్తున్నారు. బుద్ధుడు 200 సంవత్సరాల క్రితం జ్ఞానోదయానికి చేరుకున్న ప్రదేశంలో ఇది స్థాపించబడింది.
గౌతమ బుద్ధుడి బోధిమండ (బోధిమన; జ్ఞానోదయం పీఠం లేదా వేదిక) వజ్రాసనం. గౌతమ బుద్ధుడు విముక్తి సాధించిన ప్రదేశం కావడంతో. టిబెటను గ్రంథాలు బుద్ధగయను సూచించడానికి వజ్రసనా అనే పదాన్ని కూడా ఉపయోగిస్తాయి.
ఖాళీ సింహాసనం బుద్ధగయ వద్ద మాత్రమే కాదు ప్రారంభ బౌద్ధమతంలో భక్తికి కేంద్రంగా ఉంది. దీనిని సెటియా లేదా సింబాలికు అవశేషంగా పరిగణిస్తారు. ఇది ఆక్రమించటానికి ఉద్దేశించినది కాదు. కానీ తప్పిపోయిన బుద్ధుని చిహ్నంగా పనిచేస్తుంది. పురాతన చిత్రాలు భక్తులు దాని ముందు ప్రార్థనలో మోకరిల్లినట్లు చూపిస్తాయి.
అన్వేషణ
అశోకుడు నిర్మించిన పురాతన ఆలయం అవశేషాలతో పాటు వజ్రాసనాను పురావస్తు శాస్త్రవేత్త అలెగ్జాండరు కన్నిన్గ్హం (1814–1893) తవ్వారు. ఆయన తన 1892 పుస్తకంలో మహాబోధి, లేదా కింద ఉన్న గొప్ప బౌద్ధ దేవాలయంలో మహాబోధి ఆలయం గురించి తన పరిశోధన, సంబంధిత పరిశోధనలను ప్రచురించాడు. బుద్ధ-గయ వద్ద బోధి చెట్టు. Mahâbodhi, or the great Buddhist temple under the Bodhi tree at Buddha-Gaya.
వర్ణన
ఇది ఇప్పుడు మనుగడలో ఉన్నందున వజ్రాసన పాలిషు బూడిద ఇసుకరాయి మందపాటి స్లాబు, 7 అడుగుల 10-అంగుళాల పొడవు 4 అడుగుల 7-అంగుళాల వెడల్పు, 6-అంగుళాల మందంతో ఉంటుంది. మొత్తం మీద ఉపరితలం రేఖాగణిత నమూనాలతో చెక్కబడింది. మధ్యలో వృత్తాకారంగా, రెండు చతురస్రాల సరిహద్దులతో.
వజ్ర సింహాసనం మీద చెక్కిన అలంకరణలు అశోకస్తంభాల మీద కనిపించే అలంకరణలను స్పష్టంగా ప్రతిధ్వనిస్తాయి. వజ్ర సింహాసనం హనీసకేల్సు, పెద్దబాతులు చెక్కి తయారు చేసిన ఒక అలంకార బృందాన్ని కలిగి ఉంది. వీటిని అనేక అశోకస్తంభ రాజధానులలో కూడా చూడవచ్చు. రాంపూర్వా రాజధానులు, వెనుక కుడ్యం మీద పావురాలు, ఈ రోజులలో వీక్షణ నుండి దాచబడింది. ముఖ్యంగా పెద్దబాతులు (హంసా) అశోక స్తంభాల మీద చాలా పునరావృత చిహ్నంగా ఉన్నాయి. విశ్వాసంగా తరలివచ్చే భక్తులను సూచించవచ్చు. అదే సింహాసనం సుమారు క్రీ.పూ. 100 నాటి భార్హటు నుండి వచ్చిన కుడ్యాలలో కూడా వివరించబడింది.
thumb|అలహాబాదు స్థంభం శాసనం చివరి అంచు వజ్రాసన అన్నివైపులా శిల్పాల చెక్కడాలు ఉంటాయి. ఇది అశోకుడి చేత నిర్మించబడింది అనడానికి ఇది (బోధిగృహ) నిదర్శనంగా ఉంది.ఇది అన్ని వైపులా తెరవబడినట్లు నిర్మించబడిన " హమ్మియా " చిత్రం. కాలిద్ద చెక్కబడిన శిల్పాలు తరువాతి కాలానికి చెందినవి. బహుశా కుషానుల కాలంలో ఇవి నిర్మించబడి ఉండవచ్చు.
అశోకుడు
thumb|[[Anagarika Dharmapala (1864–1933) at the Vajrasana. The throne appears clearly in its exact shape, with supporting columns.]] thumb|[[Bharhut relief with the Vajrasana (similar to the Anagarika Dharmapala photograph with its supporting columns), and the Mahabodhi Temple around the Bodhi Tree (2nd century BCE). ]]
బుద్ధుడు జ్ఞానోదయం పొందిన ప్రదేశంలో అశోకుడు వజ్రసనాన్ని నిర్మించాడు. తన రాతిశాసనం నంబరు 8 వివరించిన విధంగా అశోకుడు తన పాలనలో సుమారు 10 సంవత్సరాల తరువాత, క్రీ.పూ 260 లో బుద్ధగయను సందర్శించినట్లు భావిస్తున్నారు. పురాతన కాలంలో సంబోధి ("జ్ఞానోదయం") లేదా వజ్రసానా ("వజ్రాసన") గా పిలువబడే బుద్ధగయ సందర్శనను ఆయన వివరించాడు:
""గతంలో రాజులు విహార పర్యటనలకు వెళ్ళేవారు. ఈ సమయంలో వేట, ఇతర వినోదాలు ఉండేవి. దేవనాంప్రియ (అశోకుడు) పట్టాభిషేకం చేసిన పది సంవత్సరాల తరువాత ఆయన సంబోధి పర్యటనకు వెళ్లి ధర్మాన్ని స్థాపించాడు. ఈ పర్యటనల సమయంలో ఈ క్రింది విషయాలు జరిగాయి: బ్రాహ్మణుల, సన్యాసుల సందర్శనలు, బహుమతులు, వృద్ధుల సందర్శనలు, బంగారు బహుమతులు, గ్రామీణ ప్రాంతాలలోని ప్రజలను సందర్శించడం, వారికి ధర్మం వారికి బోధించడం, ధర్మం గురించి చర్చించడం తగినది. ఇది అశోకుడికి ఆనందం కలిగిస్తుంది. ఇది మరొక రకమైన ఆదాయంగా ఉంది""
- రాతిశాసనం నెం 8, వెన్ అనువాదం. ఎస్. ధమ్మికా
అశోక కాలం నాటి సింహాసనం స్లాబు క్రీ.పూ 260 లో బోధి చెట్టు చుట్టూ అశోక మొదటి బుద్ధగయ ఆలయాన్ని స్థాపించినప్పుడు నిర్మించబడింది. సింహాసనం మొదట్లో కుషానుకాలం నాటి పెద్ద సింహాసనం వెనుక దాగి ఉంది. బహుశా పాల కాలం నాటిది కనుగొనబడింది. వజ్రసనం మొదట్లో అసలు బోధిచెట్టు దిగువన ఉందని భావిస్తున్నారు. స్లాబు పాలిషు చేసిన ఇసుకరాయితో తయారు చేయబడింది. అశోక కాలం నాటిది. ఇది బుద్ధగయ వద్ద ఉన్న పురాతనమైన వాస్తుశిల్పంగా గుర్తించబడింది.
వజ్రాసనం చిత్రీకరిస్తున్న కుడ్యశిల్పాలు
thumb|left|The Vajrasana as illustrated in [[Bharhut (2nd century BCE).]]
వజ్రసానానికి సంబంధించిన లిఖిత భరహతు కుడ్యశిల్పం. మూల మహాబోధి ఆలయం సమీపంలోని అశోక స్తంభాల మీద మద్దతు ఉన్న బహిరంగ ద్వారం మధ్యలో నాలుగు ఫ్లాటు పైలాస్టర్లతో అలంకరించబడిన వజ్రసనం కనిపిస్తుంది. సింహాసనం వెనుక భవనం పైన ఉన్న బోధి చెట్టు కాండం కనిపిస్తుంది. చెట్టు అన్ని వైపులా త్రిరత్న, ధర్మచక్రాల సంయుక్త చిహ్నం ఉంది. ఒక చిన్న స్తంభం పైన నిలబడి ఉంటుంది. వజ్రసనా గదికి అన్నివైపులా ఒకే శైలిలో పక్క వైపు గది ఉంటుంది. సింహాసనం పైభాగం పువ్వులతో అలంకరించబడి ఉంటుంది. కానీ బుద్ధుని బొమ్మ లేదు.
కుడ్యం మీద ఈ శాసనం ఉంది: "భగవతో సకమునినో బోధో" ("దైవ శాక్యముని బోధి (చెట్టు)", లేదా "బ్లెస్డు సక్యముని "). తద్వారా కుడ్యం శాసనం అర్ధాన్ని నిర్ధారిస్తుంది.
మంగళగిరి శ్రీ లక్ష్మీ నరసింహ స్వామి దేవస్థానం
మంగళగిరి లక్ష్మీనరసింహ దేవాలయం, ఆంధ్రప్రదేశ్‌ రాష్ట్రం, గుంటూరు జిల్లా, మంగళగిరి పట్టణంలో ఉన్న దేవాలయం. భారతదేశంలోని విష్ణువు ఎనిమిది పవిత్ర స్థలాలలో ఒకటైన ఈ క్షేత్రం అష్టమహాక్షేత్రాల నరసింహాలలో ఒకటిగా కూడా ప్రసిద్ధి చెందింది. కొండపైన, దిగువన ఉన్న మూడు దేవాలయాలు ఉన్నాయి. దక్షిణ భారతదేశంలోనే ఎత్తైన గోపురాలలో ఒకటైన ఈ దేవాలయ గోపురం 153 అడుగుల (47 మీటర్లు) ఎత్తు, 49 అడుగుల (15 మీటర్ల) వెడల్పుతో పదకొండు అంతస్తులతో నిర్మించబడింది.
చరిత్ర
ఈ దేవాలయాన్ని పాండవ సోదరుడు యుధిష్ఠిరుడు స్థాపించాడని ఇక్కడి చరిత్రను బట్టి తెలుస్తోంది. దేవాలయ చరిత్ర పురాతన హిందూ మత గ్రంథాలలో ఒకటైన బ్రహ్మ వైవర్త పురాణంలో నమోదు చేయబడింది. ఈ దేవాలయాన్ని విజయనగర పాలకులు పోషించారనడానికి గుర్తుగా దేవాలయ ప్రాంగణంలో దేవాలయాన్ని సందర్శించిన కృష్ణదేవరాయల కాలం నాటి శాసనం కూడా ఉంది. ఎత్తైన పదకొండు అంతస్తుల గాలి గోపురాన్ని జమీందారీ పోషకుడు, నరసింహ భక్తుడు వాసిరెడ్డి వెంకటాద్రి నాయుడు నిర్మించాడు.
ఆలయ ప్రత్వేకతలు
మంగళగిరి అనేక శతాబ్దాలుగా ప్రసిద్ధి చెందిన పట్టణం. మంగళగిరి ఆలయం అనగానే పానకాల స్వామి గుర్తుకు వస్తాడు. ఈ కొండ మీద ముగ్గురు నరసింహ స్వాములుకు నిలయం. కొండ దిగువన లక్ష్మీనరసింహ స్వామి. కొండపైన పానకాల స్వామి, మూడవది కొండపైన గండాల నరసింహ స్వామి. ఈ వైష్ణవ క్షేత్రం కృష్ణానదికి అతి సమీపంలో ఉంది. ఈ పర్వతంపై లక్ష్మీదేవి తపస్సు చేసినందున ఈ క్షేత్రాన్ని మంగళగిరి అని పిలుస్తారు. ఈ ఆలయ ప్రధాన దైవం నరసింహ స్వామి. కొండపై ఉన్న గుడిలో విగ్రహం లేదు. నోరు ఆకారంలో కేవలం తెరిచిన రంధ్రం  మాత్రమే ఉంటుంది.అక్కడ తెరుచుకున్న రంధ్రమే పానకాల స్వామి అని ప్రజలు నమ్మకం. ఈస్వామికి చిత్రమైన ప్రత్వేకత ఉంది. పానకాలస్వామికి పంచదార, బెల్లం, చెరకువాటిలో ఏదో ఒక దానితో తయారుచేసిన పానకంతో అభిషేకం చేస్తే స్వామికి అభిషేకించిన పానకంలో సగభాగాన్ని మాత్రమే స్వామి వారు సేవించి, మిగిలిన సగాన్ని భక్తులకు తీర్థంగా వదలడం స్వామి ప్రత్వేకత. ఈ ఈలయంలో మరో ప్రత్వేకత  ప్రతి నిత్యం వందల కొలది బిందెల పానకం స్వామికి  సమర్పించినా ఆ దరిదాపుల ఒక్క చీమ ఎక్కడా కనిపించదు. ‘ఈ విశేషం వల్లనే ఈ దైవం. పానకాల స్వామి గా ప్రసిద్ధుడయ్యాడు.
గాలిగోపురం
మంగళగిరి శ్రీ లక్ష్మీ నృసింహస్వామివారి గాలిగోపురం రాష్ట్రంలో అత్యంత ఎత్తయినది. రెండు శతాబ్దాలను పూర్తిచేసుకుంది. మంగళగిరి గాలిగోపురాన్ని తొలగించి దానిస్థానే మళ్లీ అదేరీతిలోనూతనంగా కొత్త గోపురం నిర్మాణాన్ని చేపట్టాలని ప్రభుత్వం నిర్ణయించింది.11 అంతస్తులతో 157 అడుగుల ఎత్తును కలిగి...కేవలం 49 అడుగుల పీఠభాగంతో గాలిలో ఠీవిగా నిలబడినట్టు కనిపిస్తూ సందర్శకులను అబ్బురపరిచే అద్వితీయ నిర్మాణమిది. దీనిని 1807-09 కాలంలో నాటి ధరణికోట జమిందారు శ్రీ రాజా వాసిరెడ్డి వేంకటాద్రినాయుడు నిర్మించాడు. ఈ గోపుర పీఠభాగం పూర్తిగా రాతిచే నిర్మితమైంది. ఈ రాతి కట్టడానికి అన్నీ వైపులా పగుళ్లు వచ్చాయి. మంగళగిరి గోపురాన్ని ఈ ప్రాంత ప్రజలు వారసత్వ సంపదగా భావిస్తుంటారు.
బయటి లింకులు
వర్గం:గుంటూరు జిల్లా పుణ్యక్షేత్రాలు వర్గం:విష్ణు దేవాలయాలు వర్గం:గుంటూరు జిల్లా పర్యాటక ప్రదేశాలు
ఇటాలియన్ అఫ్ ది ఈస్ట్
వెనీసుకు చెందిన వర్తకుడు నికొలో డా కాంటి భారతదేశం గుండా ప్రయాణిస్తూ, తెలుగు భాషలోని పదములు ఇటాలియన్ భాష వలె అజంతాలు (అచ్చు అంతమున కలిగి) గా ఉండటం గమనించి తెలుగును ఇటాలియన్ అఫ్ ది ఈస్ట్‌ (ఆంగ్లం నుండి అనువాదం: తూర్పు యొక్క ఇటాలియను) గా వ్యవహరించారు.
ఇటాలియన్ భాషా పలుకుబడి
తెలుగులో 56, ఇంగ్లీషులో 26 అక్షరములుండగా ఇటాలియన్లో 21 అక్షరములు మాత్రమే ఉన్నాయి. తెలుగులో చాలా పదాల మూలం సంస్కృతమ లాగే, ఇటాలియానికి మూలము లాటిన్. సంకృతమునకు లాటిన్ భాషలకు సాన్నిహిత్యము కూడా ఉంది.
ఇటాలియన్ భాషలో ట, ఠ, డ, ఢ, థ, ధ-లు లేవు. వీనితో పనిలేదు కూడా. త, ద-లు మాత్రమే ఉన్నాయి. ట, డ-లు లేనందున తెలుగులోని ఇటాలియన్ అనే పదమును ఇతలియానో అని, ఇటలీని ఇతాలియా అని ఇండియాను ఇందియా అను ముఖ్యంగా తెలుగును టెలుగు అను గాక తెలుగు అనే అంటారు.
ఇటాలియన్ భాషకు లాటిన్ లిపి వాడుతారు. కాని, J, K, W, X, Y అక్షరాలు ఇటాలియన్లో లేవు. ఆంగ్లములోని C, G-లు స, జ-లుగా ఉచ్చరించబడుతాయి. C (స), G (జ) కు h కలిపి దానితర్వాత ఎ, ఐ (E, I) లు వాడినప్పుడు స, జ-లు క, గా లుగా మారుతాయి.
ఉదాహరణ:
(C, G) స, జ-లు తరువాత అ (a), ఓ లేదా ఒ (o), ఉ (u)-లు వచ్చినప్పుడు కూడా అవి క, గ-లుగా మారుతాయి.
జ (G) కు నకారము (n) కలిస్తే ఞ అవుతుంది. Bagno /ˈbaɲ.ɲo/ (బాఞ్ఞో) = స్నానము. స (C) కు ఎ లేదా ఏ (E), ఈ (I) లు కలిసినప్పుడు చగా మారుతుంది. Cinema /ˈt͡ʃi.ne.ma/ (చీనేమా) = సినెమా, Cento /ˈt͡ʃɛn.to/ (చెంతో) = నూరు.
ఇటాలియన్లో E (ఈ) ఎ లేదా ఏ లాగా అంటారు, O (ఓ) ఒ లేదా ఓ లాగా అంటారు, I (ఐ) �ఇ లేదా ఈ లాగా అంటారు, A (ఏ) ఆ లాగా అంటారు, U (యూ) ఉ లాగా అంటారు. ఐ, ఔ-లు కూడా ఇటాలియన్ లో ఉన్నాయి.
ఇకార, ఉకారములకు ఇటాలియన్ భాషలో దీర్ఘములు లేవు. కాని Accento అనగా ఒత్తి పలకడం ఉంది. కొంత భాషా పరిచయం ఉంటే ఇది తెలుసుకోవచ్చును.
తెలుగు-ఇటాలియన్ భాషల పోలికలు
1. తెలుగు, ఇటాలియన్ రెండు భాషల్లో కూడా చాలా వరకు ప్రతి పదం, అచ్చులుతో అంతమవుతాయి. ఇదే అతి ముఖ్యమైన కారణము.
తబాక్కో=తంబాకు; తంబురో=తంబూరా; పియదె=పాదము; దుయె= ద్వయము-రెండు; శెత్తె= సప్త-ఏడు; త్రదుర్రె= తర్జుమా; చిత్తా=నగరం; ఆక్వా=నీరు; బార్కా=పడవ.
2. వ్రాసిన ప్రతి అక్షరము, గుణింతాలతో సహా తు, చ-తప్పకుండా ఈ రెండు భాషల్లో పలుకబడతాయి.
అనేకభాషలలో వ్రాసిన అక్షరమొకటి, చదివేది మరికటిగా ఉండుట ఉంది.
ఇటాలియన్, తెలుగు అజంతల భాషలు కనుక ఉన్నదున్నట్లు పలుకబడును. కనుకా తమిళంలోని అయ్యాచామిని అయ్యాస్వామి అని, వింగడేజన్ ను వెంకటేశన్ అని, Girls ను గరల్సు అని పలుకుతాము.
3. మరొక భాషనుండి పదజాలాన్ని తెలుగులోనికి అరువు తెచ్చుకొని వాడాలంటే డు, ము, వు, లు  చేర్చవలసిగాని అజంతాలుగా మార్చుకోవలసిగాని ఉంటుంది. ఇటాలియన్ భాష నుండి తెలుగులోనికి, తెలుగునుండి ఇటాలియన్ లోనికి పదములను అరువు తెచ్చుకోవలసి వచ్చినప్పుడు అట్టి అవసరము లేదు.'''
4. ఇటాలియన్, తెలుగు భాషలు చాలా మృదు మధురమైన వని, వీనులకు వినసొంపుగా ఉంటాయని అంటారు.కారణం ఇవి అజంతములు కనుక.
5. తెలుగు నామవాచకాల్లో స్త్రీ లింగము "అమ్మ" అని, పుంలింగము "అయ్య" అని అంతమైనట్లే, ఇటాలియన్ లో కూడా శ్రీ లింగము "అ" తోను, పుంలింగము "ఓ" తోను అంతమవుతాయి.
6. తెలుగులో వలె కొంటాను, అమ్ముతాను అంటే నేను కొంటాను, నేను అమ్ముతాను అని అర్ధము. ఇందులో నేను అనే పదము లేకుండానే అర్ధము వస్తుంది. ఆంగ్లములో Buy, Sell అంటే ఎవరు అమ్మేది, ఎవరు కొనేది అర్ధముకాదు. I buy, You sell అని నేను, నువ్వు అనే పురుషవాచకం (Person) వాడవలసి ఉంటుంది. ఇటాలియన్ లో తెలుగు లాగానే అర్ధము వచ్చును. Campeo Una gatto= ఒక పిల్లిని కొంటాను. ఇంగ్లీషులో వలె I speak, you speak, he, she, it-speak, we speak, you speak, they speak అన్నట్లుకాక, తెలుగులో వలె, ఇటాలియన్ లో ప్రతివచనమునకు క్రియ మార్పు చెందుతుంది.
7. తెలుగులో ఏకవచనమును బహువచనముగా మార్చుటకు "లు" చేర్చినట్లు, ఇటాలియన్ లో "ఇ" (I) చేర్చవలెను. Giovanni (జియొవాన్ని) =జూనులు, Marconi (మార్కొని) -మార్కొనులు తెలుగులో సోములు, రాములులాగ. Vacca (వాక్కా) = ఆవు, Vacci (వాక్కి) = ఆవులు, Bambino (బంబినొ) =శిశువు, Bambini (బంబిని) =శిశువులు.
8.. తెలుగులో "నీవు", "మీరు", "తమరు" వలే ఇటాలియన్ లో tu (తు) =నీవు, Voi (వొయి) =మీరు, Lei (లెయి) =తమరు అని అంటారు.
మూలాలు
వర్గం:తెలుగు భాష
నగర పంచాయితీ
ఒక నగర పంచాయతీ లేదా నోటిఫై ఏరియా కౌన్సిల్ (ఎన్ఎసి) లేదా సిటీ కౌన్సిల్ భారతదేశం అనేది, గ్రామం, పట్టణం కాని జనావాసాలకు స్థానిక స్వపరిపాలన సంస్థ. దీనిని పట్టణ స్థానికసంస్థగానే పరిగణిస్తారు. 11,000 కంటే ఎక్కువ, 25 వేల కంటే తక్కువ జనాభా ఉన్న పట్టణ కేంద్రాన్ని "నగర పంచాయతీ" గా నిర్వచించారు. నగరపంచాయితీ తరువాత ఉన్నత శ్రేణి గలది పురపాలక సంఘం (Municipality).
నిర్వహణ
ప్రతి నగర పంచాయతీలో వార్డు సభ్యులతో ఒక చైర్మన్ ఉన్న కమిటీ ఉంటుంది. కనీసం పది మంది ఎన్నుకోబడిన వార్డు సభ్యులు, ముగ్గురు నామినేటెడ్ సభ్యులను కలిగి ఉంటుంది. సభ్యుల పదవీకాలం ఐదేళ్లు. షెడ్యూల్డ్ కులాలు, షెడ్యూల్డ్ తెగలు, వెనుకబడిన తరగతులు, మహిళలకు సీట్లు కేటాయించబడ్డాయి. కౌన్సిలర్లు లేదా వార్డు సభ్యులను నగర పంచాయతీలోని ఎన్నికల వార్డుల నుండి ప్రత్యక్ష ఎన్నిక ద్వారా ఎంపిక చేస్తారు.
నగర పంచాయతీ నిర్మాణం, విధులను రాష్ట్ర ప్రభుత్వం నిర్ణయిస్తుంది. ప్రతి భారతీయ రాష్ట్రంలోని, పట్టణ స్థానిక సంస్థలకు సొంత నిర్వహణ డైరెక్టరేట్ ఉంది.
మూలాలు
వర్గం:స్థానిక స్వపరిపాలన వర్గం:పురపాలక సంఘాలు
అవుతు రామిరెడ్డి
అవుతు రామిరెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1967 నుండి 1972 వరకు దుగ్గిరాల నియోజకవర్గం ఎమ్మెల్యేగా ప్రాతినిధ్యం వహించాడు.
రాజకీయ జీవితం
అవుతు రామిరెడ్డి 1967లో జరిగిన అసెంబ్లీ ఎన్నికల్లో దుగ్గిరాల నియోజకవర్గం నుండి స్వతంత్ర అభ్యర్థిగా పోటీ చేసి ఎమ్మెల్యేగా గెలిచి తొలిసారి అసెంబ్లీకి ఎన్నికయ్యాడు. ఆయన తరువాత 1981 నుండి 1986 వరకు ఈమని సమితి అధ్యక్షుడిగా పని చేశాడు.
మరణం
అవుతు రామిరెడ్డి కరోనా కరోనా సోకడంతో హైదరాబాద్‌లోని ఓ ప్రైవేట్ ఆస్పత్రిలో చికిత్స పొందుతూ 31 మే 2021న మరణించాడు.
మూలాలు
వర్గం:ఆంధ్రప్రదేశ్ శాసన సభ్యులు (1967) వర్గం:గుంటూరు జిల్లా వ్యక్తులు వర్గం:గుంటూరు జిల్లా నుండి ఎన్నికైన శాసన సభ్యులు వర్గం:2021 మరణాలు
బప్పీలహరి
thumb|279x279px|బి.సుభాష్, బాప్పీలహరి, పార్వతి ఖాన్ బప్పీ లహరి (ఆంగ్లం: Bappi Lahiri) (1953 నవంబరు 27 - 2022 ఫిబ్రవరి 16) హిందీ సంగీత దర్శకుడు. తాహిర్ హుస్సేన్ చిత్రం ‘జఖ్మీ’ (1975)తో బాలీవుడ్‌లోకి ప్రవేశించాడు. ఆ తరువాత ఆయన ప్లేబ్యాక్ సింగర్‌గా కూడా మారాడు, ఈయన హిందీ, బెంగాలీ సినిమాలతో కొన్ని తెలుగు  , తమిళ, కన్నడ, గుజరాతీ భాషల్లో చిత్రాలకు కూడా సంగీత దర్శకత్వం వహించాడు. హిందీ చిత్రరంగానికి డిస్కో సంగీతమును పరిచయము చేసిన ఘనత ఇతడిదే, బాలీవుడ్‌లో 50కి పైగా చిత్రాలకు సంగీతం సమకూర్చాడు. 1985 లో ఫిల్మ్‌ఫేర్ ఉత్తమ సంగీతకారుడిగా, 2018లో జీవితకాల సాఫల్య పురస్కారం అందుకొన్నాడు. కొంత కాలంగా ఊపిరితిత్తుల ఇన్ఫెక్షన్ తో 69 సంవత్సరాల వయస్సులో 15 ఫిబ్రవరి 2022న నవీ ముంబై లో మరణించాడు.
జననం
నవంబర్ 27, 1953లో జన్మించారు. ఆయ‌న అస‌లు పేరు అలోకేష్ ల‌హ‌రి బెంగాల్ జల్‌పైగురి లో జన్మించాడు, తండ్రి అపరేష్, తల్లి బన్సూరి త‌ల్లిదండ్రులిద్ద‌రూ గాయ‌కులు అతను ఏకైక సంతానం. గాయకుడు కిషోర్ కుమార్ ఇతని బందువు(మామ), మూడేళ్ల వయసులో ఉండగానే తబలా వాయించేవాడు, చిత్రాణి అనే గాయకురాలిని పెళ్లి చేసుకున్నాడు. ఆమె కూడా గాయకుల కుటుంబం నుంచి వచ్చినది. బప్పీలహరికి ఇద్దరు పిల్లలు ఉన్నారు. కుమార్తె రేమా కూడా గాయకురాలు. ఆయన కుమారుడు బప్పా లహరి బాలీవుడ్‌లో సంగీత దర్శకుడిగా పనిచేస్తున్నాడు.
రాజకీయ జీవితం
బప్పి లాహిరి 2014 లోక్‌సభ ఎన్నికల్లో పోటీ చేసేందుకు అప్పటి భారతీయ జనతా పార్టీ జాతీయ అధ్యక్షుడు రాజ్‌నాథ్ సింగ్ సమక్షంలో 31 జనవరి 2014న పార్టీలో చేరాడు. అతను 2014లో శ్రీరాంపూర్ లోక్‌సభ నియోజకవర్గం నుండి బిజెపి అభ్యర్థిగా ఎంపికయ్యాడు, అయితే ఆల్ ఇండియా తృణమూల్ కాంగ్రెస్‌ కు చెందిన కళ్యాణ్ బెనర్జీ చేతిలో ఓడిపోయాడు.
ఇవి కూడ చూడండి
కసమ్ (1988 చిత్రం)
మూలాలు
వర్గం:1953 జననాలు వర్గం:హిందీ సినిమా సంగీత దర్శకులు వర్గం:బాలీవుడ్ వర్గం:తెలుగు సినిమా సంగీత దర్శకులు వర్గం:2022 మరణాలు
వెలుగుబాటలు
వెలుగుబాటలు దోసపాటి పూర్ణచంద్రరావు సమర్పణలో పి.ఎస్.అవధాని, వరదా వెంకటేశ్వరరావులు బాబీ మూవీస్ బ్యానర్‌పై నిర్మించిన తెలుగు సినిమా. బి.ఎస్.ప్రకాశరావు దర్శకత్వంలో వెలువడిన ఈ సినిమాకు చక్రవర్తి సంగీతం సమకూర్చాడు. ఈ సినిమా 1976, అక్టోబర్ 3న విడుదలయ్యింది.
మూలాలు
వర్గం:అల్లు రామలింగయ్య నటించిన చిత్రాలు వర్గం:ప్రభ నటించిన సినిమాలు వర్గం:రోజారమణి నటించిన సినిమాలు
గాంధీ దేవాలయం, భతరా
గాంధీ దేవాలయం భారతదేశంలోని తూర్పు తీరంలో గల ఒడిశా రాష్ట్రంలోని సంబల్‌పూర్ జిల్లాలోని భతరా వద్ద 1974లో నిర్మించబడిన దేవాలయం. ఈ ఆలయం మహాత్మా గాంధీకి అంకితం చేయబడింది. భారతదేశంలో గాంధీజీకి అంకితం చేసిన మొదటి ఆలయం ఇది.
చరిత్ర
1960 దశాబ్దంలో సంబల్పూర్‌లో అంటరానితనం ఇంకా ఉండేది. ఈ అంటరాని తనాన్ని నిర్మూలించడానికి భతరా గ్రామస్థులు తమ గ్రామంలో గాంధీ ఆలయాన్ని నిర్మించాలని నిర్ణయించుకున్నారు. రైరాఖోల్ శాసనసభ నియోజకవర్గం మాజీ శాసనసభ్యుడు అభిమన్యుకుమార్ గ్రామస్థుల ప్రతిపాదనకు మద్దతునిచ్చి నాయకత్వం వహించాడు. ఈ ఆలయానికి శంకుస్థాపన 1971 మార్చి 23న జరిగింది. ఆలయ నిర్మాణం పూర్తయిన తరువాత 1974 ఏప్రిల్ 11న అప్పతి ఒడిశా ముఖ్యమంత్రిణి నందిని సత్పతి అధికారికంగా ప్రారంభోత్సవం చేసింది.
దైవం, ఆలయ ఆచారాలు
ఈ దేవాలయంలో గాంధీజీ కాంస్య విగ్రహం ఎత్తు 3.5 అడుగులు ఉంటుంది. ఈ దేవాలయం ప్రవేశ ద్వారం ఎదురుగా భారతదేశ జాతీయ చిహ్నం అయిన అశోక స్తంభం ఏర్పాటు చేయబడింది. ఈ దేవాలయ శిఖరంపై భారతదేశ త్రివర్ణ జాతీయ పతాకాన్ని అమర్చారు. ఆలయం లోపల ఉన్న గాంధీజీ విగ్రహానికి రోజూ దళిత పూజారి పూజిస్తుంటాడు. గాంధీజీకి ఇష్టమైన గ్రంథాలు భగవద్గీత, రామ్ ధున్ ప్రతి ఉదయం, సాయంత్రం చదవబడతాయి. గణతంత్ర దినోత్సవం, స్వాతంత్ర్య దినోత్సవం, గాంధీ జయంతిని ఇక్కడ ప్రత్యేక సందర్భాలుగా జరుపుకుంటారు.
ప్రదేశం
ఈ ఆలయం జాతీయ రహదారి నంబర్ 53 నుండి 500 మీటర్ల దూరంలో ఉంది. జార్సుగూడ విమానాశ్రయం 61 కిమీ, క్షేతరాజ్‌పూర్ రైల్వే స్టేషన్ 10 ఆలయం కి.మీ. దూరంలోనూ ఉన్నాయి. ఈ ఆలయం సంబల్‌పూర్ జిల్లా ప్రధాన కార్యాలయానికి రహదారి ద్వారా అనుసంధానించబడి ఉంది.
మూలాలు
వర్గం:హిందూ దేవాలయాలు వర్గం:మహాత్మా గాంధీ వర్గం:మహాత్మాగాంధీ స్మారక చిహ్నాలు
సిద్దాపూర్ (నిర్మల్)
సిద్దాపూర్,తెలంగాణ రాష్ట్రం, నిర్మల్ జిల్లా, నిర్మల్ మండలంలోని గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది. ఇది పంచాయతీ హోదా కలిగిన రెవెన్యూ గ్రామం.ఇది జిల్లా కేంద్రం నిర్మల్ నుండి నిర్మల్ నుండి 2 కి.మీ.దూరంలో ఉంది.సిద్దాపూర్ తపాలా ప్రధాన కార్యాలయం నిర్మల్ పట్టణంలో ఉంది.
సమీప గ్రామాలు
ఇందిరా నగర్ (2 కి.మీ.), కోట్ల (కె) (2 కి.మీ.), శాస్త్రి నగర్ (2 కి.మీ.), వెంకటపూర్ (2 కి.మీ.), నిర్మల్ (2 కి.మీ.)
రవాణా సౌకర్యం
10 కి. మీ. ల దూరం లో సిద్దాపూర్ కి సమీప రైల్వే స్టేషన్ లేదు. పట్టణాల సమీపంలోని రైలు మార్గం స్టేషన్ నాందేడ్ ప్రధాన రైల్వే స్టేషన్.
నవతెలంగాణ
నవతెలంగాణ ఇది తెలుగు దినపత్రిక. తెలంగాణ ఆవిర్భవించిన తరువాత తెలుగు దినపత్రిక అయిన ప్రజాశక్తిని ఆంధ్రప్రదేశ్ కు పరిమితం చేసి, తెలంగాణలోని పత్రికశాఖలతో కూడినదానికి నవతెలంగాణగా పేరు మార్చబడినది. ఈ పత్రికకు హైదరాబాద్ ప్రధాన కేంద్రం. జర్నలిస్టు వీరయ్య తొలి సంపాదకుడు.
చరిత్ర
ఈ పత్రిక 2015 మార్చి 21 నాడు ఆవిర్భవించింది. పత్రిక ప్రారంభసమావేశానికి అన్ని రాజకీయపక్షాల నాయకులు హాజరయ్యారు. ఈ పత్రిక తెలంగాణ అవిభాజ్య జిల్లాల ప్రాతిపదికన (ఆదిలాబాద్, నిజామాబాద్, కరీంనగర్, ఖమ్మం, హైదరాబాద్, రంగారెడ్డి, వరంగల్, నల్గొండ, మహబూబ్ నగర్ ) ప్రత్యేక సంచికలను ప్రచురిస్తుంది.
2017-2018 కాలానికి తెలంగాణ ప్రభుత్వ ప్రకటనల ఆదాయం గత సంవత్సరపు ఆదాయంతో పోల్చితే 67% తగ్గింది.
మూలాలు
వర్గం:తెలుగు పత్రికలు వర్గం:ప్రస్తుత పత్రికలు
టి.పి. ముత్తులక్ష్మీ (నటి)
'''టి.పి. ముత్తులక్ష్మీ''' (24 జూన్ 1931 - 29 మే 2008) (తమిళం: டி. பி. முத்துலட்சுமி) ఒక భారతీయ నటి. 1950 నుండి 1969 వరకు చురుకుగా ఉన్న ఆమె, తమిళ చిత్రాలలో ప్రముఖ హాస్య నటి. ఆమె దాదాపు 350 సినిమాల్లో నటించింది. ఆమె తొలి చిత్రం 1950లో ఎల్లిస్ ఆర్. డంగన్ దర్శకత్వం వహించిన పొన్ముడి.
జీవితం తొలి దశలో
ముత్తులక్ష్మి 1931లో పొన్నయ్యపాండియన్, షణ్ముగతమ్మాళ్ దంపతులకు మద్రాసు ప్రెసిడెన్సీలోని తూత్తుకుడిలో జన్మించింది. ఎనిమిదో తరగతి వరకు చదివిన ఆమెకు కర్నాటక సంగీతం, శాస్త్రీయ నృత్యం నేర్చుకుని సినిమా రంగంలోకి ప్రవేశిచాలని కోరిక ఉండేది. తాను సినీ నటినవ్వాలని నిర్ణయించుకుంది. ఆమె మేనమామ ఎం. పెరుమాళ్ సినిమా దర్శకుడు కె. సుబ్రమణ్యం వద్ద డ్యాన్సర్‌గా పనిచేస్తుండేవాడు. అతని సహాయంతో ఆమె సినిమా రంగంలోకి రావాలని నిర్ణయించుకుంది. ఎట్టకేలకు ఆమెకు చంద్రలేఖ (1948) కుడ్య నృత్యంలో అవకాశం లభించింది. ముత్తులక్ష్మి డ్యాన్స్ సీన్‌లో పెద్ద సంఖ్యలో మహిళలు పాల్గొనగా, కొన్ని సన్నివేశాల్లో టి.ఆర్.రాజకుమారితో కలిసి నృత్యం చేసింది. ఆమె జెమినీ స్టూడియో లో 65 రూపాయల జీతంతో కొన్ని నెలలు పనిచేసింది.
కెరీర్
మహాబహ్లి చక్రవర్తి, మిన్మిని, దీత్వ మనోహరి, పారిజాతం వంటి చిత్రాలలో చిన్న పాత్రలలో టి.పి. ముత్తులక్ష్మీ నటించింది. 1950లో మోడరన్ థియేటర్స్ నిర్మించిన పొన్ముడిలో ఆమె హాస్య పాత్రలో కనిపించింది. ఇది ఆమె కెరీర్‌ ని పెద్ద మలుపు తిప్పింది. ఓర్ ఇరవు (1951)లో సి. ఎన్. అన్నాదురై రాసిన స్క్రీన్‌ప్లేతో, ఎవిఎమ్ ప్రొడక్షన్స్ నిర్మించింది. ఇందులో ఆమె కె. ఆర్. రామస్వామి భార్య భవాని పాత్రను పోషించింది. తిరుంబి పార్ (1953)లో ఆమె మూగ స్త్రీగా నటించింది. టి.పి. ముత్తులక్ష్మికి జోడీగా కె.ఎ.తంగవేలు, కాకా రాధాకృష్ణన్, ఎ.కరుణానిధి, జె.పి.చంద్రబాబు, టి.ఆర్.రామచంద్రన్, మేజర్ సుందరరాజన్, ఎస్.రామారావు, ఎం.ఆర్.రాధ తదితరులు నటించారు.
వ్యక్తిగత జీవితం
టి.పి. ముత్తులక్ష్మి 1958లో పి. కె. ముత్తురామలింగంను వివాహం చేసుకున్నారు. అతను తమిళనాడు రాష్ట్ర ఏజెన్సీకి పర్యవేక్షకుడు. తమిళనాడు పెనిన్సులా ఇన్‌స్టిట్యూట్ చైర్మన్ కూడా. ఆమె ప్రముఖ దర్శకుడు టి.పి.గజేంద్రన్‌ కి కోడలు. ఆమె 29 మే 2008న మరణించింది, అనారోగ్యంతో బాధపడుతూ ఓ ఆసుపత్రిలో చేరింది, తర్వాత ఆమె ఇంటికి మార్చబడింది. సరైన వైద్యం అందక ఒక నెల ఇంట్లోనే గడిపింది. చెన్నైలోని నుంగమబాక్కంలో ఆమె మృతదేహానికి అంత్యక్రియలు నిర్వహించారు.
లక్ష్మీనారాయణ్ మిశ్రా
లక్ష్మీనారాయణ్ మిశ్రా ( 1904 ఏప్రిల్ 11 - 1971 మే 30) ఒడిశా రాష్ట్రానికి చెందిన స్వాతంత్ర్య సమరయోధుడు. రచయిత. పశ్చిమ ఒడిశాలో అత్యంత చురుకైన జాతీయవాదులలో ఇతడు ఒకడు.
జననం, విద్యాభ్యాసం
లక్ష్మీనారాయణ్ మిశ్రా 1904, ఏప్రిల్ 11న ఒడిశా రాష్ట్రంలోని ఉమ్మడి సంబల్పూర్ జిల్లాలోని (ప్రస్తుత సంబల్పూర్ జిల్లా) మధ్యతరగతి బ్రాజ్మిన్ కుటుంబానికి చెందిన కృపాసింధు మిశ్రా - రేవతి దేవి దంపతులకు మూడవ కుమారుడిగా జన్మించాడు. సంబల్‌పూర్‌లోని గురుపాద ప్రాథమిక పాఠశాల, సిబిఎస్ జిల్లా పాఠశాలలలో విద్యాభ్యాసం చేశాడు. అక్కడ అతను మంచి విద్యార్థిగా పేరు తెచ్చుకున్నాడు.
ఉద్యమం
విద్యార్థిగా ఉన్న సమయంలోనే బ్రిటిష్ అణచివేత పాలనకు వ్యతిరేకంగా నిరసన ప్రారంభించాడు. చివరికి తన పాఠశాలచదువును వదిలేసి భారత స్వాతంత్ర్యోద్యమం లో చేరాడు. రచయితగా, వక్త పేరు సంపాదించాడు. సంస్కృతం, ఉర్దూ, బెంగాలీ, తెలుగు, హిందీ, ఇంగ్లీష్ భాషలలో ప్రావీణ్యం సంపాదించాడు.
ఇతర ఉద్యమాలు
పశ్చిమ ఒడిశాలో చురుకైన జాతీయవాదిగా మిశ్రా కీలకపాత్ర పోషించాడు. స్వాతంత్ర్య ఉద్యమంలో పాల్గొన్నందుకు పదిహేడేళ్లపాటు జైలు శిక్ష అనుభవించాడు. జైలులో ఉన్నప్పుడు మతం, సంస్కృతి, రాజకీయాలను అభ్యసించాడు.
సహాయ నిరాకరణోద్యమం, అస్పృశ్యతకు వ్యతిరేకంగా డ్రైవ్, నాగపూర్ ఫ్లాగ్ మార్చి, జమీందార్లు-రాష్ట్ర పాలకులపై పోరాటం, క్విట్ ఇండియా వంటి ఉద్యమాలలో పాల్గొన్నాడు.
మరణం
1970, మే 31న ఝార్సుగూడలో రైలు ప్రయాణంలో హత్యకు గురయ్యాడు.
గౌరవాలు
నారాయణ్ గౌరవార్థం ఝార్సుగూడలోని లక్ష్మీనారాయణ కళాశాలతోపాటు వివిధ సంస్థలకు అతని పేరును పెట్టారు.
అంతఃపురం (2021 సినిమా)
అంతఃపురం 2021లో విడుదలైన తెలుగు సినిమా. అరణ్మనై - 3 పేరుతో తమిళంలో 14 అక్టోబర్ 2021న విడుదలైన ఈ సినిమాను అంతఃపురం పేరుతో తెలుగులో డబ్బింగ్ చేసి విడుదల చేశారు. సుందర్.సీ, ఆర్య, రాశిఖన్నా, ఆండ్రియా ప్రధాన పాత్రల్లో నటించిన ఈ సినిమా 31 డిసెంబర్ 2021న విడుదలైంది.
లక్ష్మీనారాయణ్ మిశ్రా
మూలాలు
వర్గం:1904 జననాలు వర్గం:1971 మరణాలు వర్గం:ఒడిశా వ్యక్తులు వర్గం:ఒడిశా సామాజిక కార్యకర్తలు వర్గం:ఒడిశా రచయితలు వర్గం:ఒడిశా స్వాతంత్ర్య సమర యోధులు
కాంచన మొయిత్రా
కాంచన మొయిత్రా, బెంగాలీ సినిమా నటి. భారతీయ జనతా పార్టీ కి చెందిన రాజకీయ నాయకురాలు.
సినిమారంగం
2008లో అటాను బోస్ దర్శకత్వం వహించిన సెడిన్ డుజోన్‌ సినిమాలో తొలిసారిగా నటించింది. 2011లో వచ్చిన బై బై బ్యాంకాక్ సినిమా తర్వాత గుర్తింపు పొందింది. 2012లో సుబ్రతా సేన్ తీసిన కయేక్తి మేయర్ గోల్పో, నందితా రాయ్ - శిబోప్రసాద్ ముఖర్జీ దర్శకత్వం వహించిన యాక్సిడెంట్ సినిమాలలో నటించింది.
బయటి లింకులు
వర్గం:భారతీయ సినిమా నటీమణులు వర్గం:బెంగాలీ సినిమా నటీమణులు వర్గం:జీవిస్తున్న ప్రజలు
వ్రాజ్ హిందూ దేవాలయం
కుడి|thumb|250x250px| పెన్సిల్వేనియాలోని షుయ్‌కిల్ హెవెన్‌లోని వ్రాజ్ హిందూ దేవాలయం (2011 అక్టోబరు) వ్రాజ్ హిందూ దేవాలయం, అమెరికా లోని తూర్పు పెన్సిల్వేనియాలోని షుయ్‌కిల్ కౌంటీలో ఉన్న హిందూ దేవాలయం. ఇక్కడి ప్రధాన దైవం శ్రీనాథ్‌జీ (కృష్ణుని స్వరూపం). సంవత్సరానికి సగటున 1,00,000 మంది హిందూ యాత్రికులు ఈ దేవాలయాన్ని సందర్శిస్తున్నారు.
చరిత్ర
1987కి ముందు వ్రాజ్ హిందూ దేవాలయం యోగా వినోద కేంద్రంగా ఉండేది. వ్యవస్థాపకుడు గోవింద్ భిఖాభాయ్ షా (కాకా) 29 మంది ఇతరుల మద్దతుతో 1987లో కొనుగోలు చేశారు. 1988 నవంబరులో ప్రారంభ పటోత్సవ వేడుక జరిగింది.
నిర్మాణం
అద్భుత సహజ వాతావరణం చంద్ర సరోవర్ ఒడ్డున ఉన్న దేవాలయం, రాజస్థానీ నిర్మాణ శైలీలో నిర్మించబడింది. ఈ దేవాలయం 60 అడుగుల పొడవు, మూడు అంతస్తుల ఎత్తు, 50,000 చదరపు అడుగులకు పైగా నిర్మాణ ప్రాంతాన్ని కలిగి ఉంది.
సేవా కార్యక్రమాలు
ప్రకృతి వైపరీత్యాల సందర్భంలో ఈ దేవాలయం అనేక రకాల సేవా కార్యక్రమాలు నిర్వహిస్తోంది. 1996లో మహారాష్ట్ర లోని లాతూర్, 2001లో గుజరాత్ లోని కచ్ ప్రాంతాల భూకంప బాధితులకు, తమిళనాడు లోని సునామీ బాధితులకు, కత్రినా తుఫాను బాధితులకు సకాలంలో ఆర్థిక సహాయం అందించింది.
వ్రాజ్ యూత్
వ్రాజ్ దేవాలయానికి అమెరికా నలుమూలల నుండి వాలంటీర్ల, విద్యార్థి యువజన బృందం కూడా ఉంది. కమ్యూనిటీకి సేవను ప్రోత్సహించడానికి, భారతీయ వారసత్వం గురించి విస్తృత జ్ఞానాన్ని అందించడానికి ఇది ఏర్పాటుచేయబడింది. హైస్కూల్, కాలేజీ, గ్రాడ్యుయేట్ స్కూల్ లేదా 16 నుండి 28 సంవత్సరాల వయస్సుగల వారు ఈ వ్రాజ్ యూత్ సభ్యులుగా పనిచేస్తున్నారు. దేవాలయంలో నిర్వహించే ప్రార్థనలు, సమూహిక భోజనాలు, పండుగ వేడుకలు, ఏదైనా ఇతర కమ్యూనిటీ సేవల సందర్భాలలో ఈ వ్రాజ్ యువత పాల్గొంటారు. ప్రతి సంవత్సరం వ్రాజ్ యూత్ క్యాంప్ అనే పేరుతో వేసవి శిబిరాలను కూడా నిర్వహిస్తుంది.
మూలాలు
వర్గం:1988 స్థాపితాలు వర్గం:హిందూ దేవాలయాలు, అమెరికా
శర్మాన్ జోషి
శర్మాన్ జోషి భారతదేశానికి చెందిన సినిమా నటుడు. ఆయన ఇంగ్లీష్, హిందీ, మరాఠీ, గుజరాతీ భాషల్లో నాటకాల్లో నటించి, వాటిని నిర్మించి దర్శకత్వం వహించాడు. ఆయన 1999లో హిందీలో విడుదలైన గాడ్ మదర్ సినిమా ద్వారా సినీ రంగంలోకి అడుగు పెట్టాడు. ఆయన 2001లో విడుదలైన స్టైల్ సినిమాలో తొలిసారి హీరోగా నటించాడు. శర్మాన్ జోషి రంగ్ దే బసంతి, గోల్ మాల్, 3 ఇడియట్స్, మిషన్ మంగళ్ వంటి చిత్రాల్లో సహాయ నటుడి పాత్రల్లో నటించాడు.
మూలాలు
వర్గం:హిందీ నటులు వర్గం:హిందీ సినిమా నటులు
ప్రియా వడ్లమాని
ప్రియా వడ్లమాని తెలుగు చలనచిత్ర నటి. 2018లో వచ్చిన ప్రేమకు రెయిన్ చెక్ సినిమాతో తెలుగు సినిమారంగంలోకి ప్రవేశించింది.
జననం
ప్రియా మధ్య ప్రదేశ్ రాష్ట్రంలోని జబల్ పూర్ లో జన్మించింది. ఈవిడది ఆంధ్ర ప్రదేశ్ కు చెందిన కుటుంబం. హైదరాబాదులో పెరిగింది.
విద్యాభ్యాసం
హైదరాబాదులోని స్లేట్ ది స్కూల్ లో ప్రాథమిక విద్యను చదివిన ప్రియా, బెంగళూరులోని క్రైస్ట్ విశ్వవిద్యాలయంలో ఉన్నత విద్యను పూర్తిచేసింది.
సినిమారంగం
2016లో జరిగిన ఫెమీనా మిస్ ఇండియా పోటీలలో పాల్గొన్నది. చిన్నతనం నుండి సినిమాలపై ఆసక్తి ఉన్న ప్రియా, మొదటగా సహాయ దర్శకురాలుగా పనిచేసింది. తరువాత హీరోయిన్ గా నటించింది.
ఇతర లంకెలు
వర్గం:తెలుగు సినిమా నటీమణులు వర్గం:ఆంధ్రప్రదేశ్ వ్యక్తులు
లిలియం
లిలియం (Lilium) లిలియేసి (Liliaceae) కుటుంబానికి చెందిన అందమైన పువ్వుల మొక్కలు. ఇవి ఉల్లి మాదిరిగా భూమిలో దుంప కలిగిన జాతి. ఈ ప్రజాతిలో సుమారు 110 జాతులు ఉన్నాయి. ఈ లిల్లీ పుష్పాలు ఉద్యానవనాల్లో అందంగా కనులకు విందుచేస్తాయి. ప్రపంచవ్యాప్తంగా ఇవి సంస్కృతి, సాహిత్యాలలో విశిష్టస్థానాన్ని కలిగివున్నాయి. అయితే కొన్ని జాతుల్ని వాటి దుంపల కోసం పెంచుతున్నారు.
ఇవి కూడా చూడండి
ఆఫ్రికన్ లిల్లీ
వర్గం:లిలియేసి వర్గం:పుష్పాలు
వలీ దక్కని
వలీ ముహమ్మద్ వలీ (1667-1707) భారతదేశానికి చెందిన సాంప్రదాయిక ఉర్దూ కవి. ఆయన వలీ దక్కనీ పేరుతో సుపరిచితుడు. ఆయన వలీ గుజరాతీ అనీ, వలీ ఔరంగబాదీ అనీ కూడా ప్రసిద్ధుడు. అతను ఉర్దూ కవిత్వానికి పితామహుడిగా చాలా మంది పండితులు భావిస్తారు. ఉర్దూ భాషలో గజల్స్ కంపోజ్ చేసిన మొట్టమొదటి కవి. ఆయన ఒక దివాన్ (మొత్తం వర్ణమాల లోని ప్రతీ అక్షరాన్ని కనీసం ఒక్కసారైనా పాదం చివరి అక్షరంగా వాడే ఘజళ్ళ సమాహారం) ను రచించాడు. భారత ఉపఖండంలో ప్రముఖ ఉర్దూ, పారశీక కవిగా ప్రసిధ్ధి. ఢిల్లీలో రేఖ్తా (ఉర్దూ ప్రాచీన నామం) కవిగా ఖ్యాతినొందాడు. అతను ప్రయాణాలు చెయ్యడానికి ఇష్టపడేవాడు. అది విద్యార్జన సాధనంగా భావించాడు. అతను ఢిల్లీ, సూరత్, బుర్హాన్‌పూర్‌లను సందర్శించాడు. మక్కా, మదీనాకు హజ్ యాత్రలు కూడా చేశాడు.
వలీ మస్నవి, ఖసీదా, ముఖమ్మస్, రుబాయి, గజల్ రచనల్లో ప్రవీణుడు. ఇతడు 473 గజళ్ళు, 3,225 అషార్లు రచించాడు.
వలీకి ముందు, భారతదేశంలో గజళ్ళు పర్షియన్ భాషలో రాసేవారు. అవన్నీ దాదాపు ఒరిజినల్ అసలు పెర్షియన్ మాస్టర్లైన సాది,జామి, ఖగానీ వంటి వారి ఆలోచనలు, శైలి లోనే రూపకల్పన చేసేవారు. వలీ ఒక భారతీయ భాషను వాడడం మాత్రమే కాకుండా, తన గజల్స్‌లో భారతీయ ఇతివృత్తాలను, జాతీయాలను, వర్ణనలనూ ఉపయోగించడం ప్రారంభించాడు.
1700 లో తన ఉర్దూ గజల్స్ తో కూర్చిన దివాన్‌ను తీసుకుని ఢిల్లీ పర్యటించినపుడు, ఉత్తరాన సాహిత్య వర్గాలలో అలలు సృష్టించాయి. అతని సరళమైన, సున్నితమైన, శ్రావ్యమైన ఉర్దూ కవితలు పర్షియన్ భాషను ప్రేమించే ఢిల్లీ కవులకు కవితా వ్యక్తీకరణ మాధ్యమంగా "రేఖ్తా" (ఉర్దూకు పాత పేరు) యొక్క అందం కళ్ళకు కట్టింది. వలీ మహ్మద్ వలీ పర్యటన ఢిల్లీలో ఉర్దూ గజల్ అభివృద్ధిని ఉత్తేజపరిచింది. జౌక్, సౌదా, మీర్ వంటి మహామహులు తయారవడానికి ఇది ప్రేరేపణ అయిందని భావిస్తారు.
వలీ1707 అహ్మదాబాద్లో మరణించాడు. అహ్మదాబాద్‌లోని షాహిబాగ్‌లోని అతని సమాధిని 2002 అల్లర్ల సమయంలో హిందూ గుంపు దాడి చేసి, దాని స్థానంలో తాత్కాలిక హనుమాన్ ఆలయాన్ని ఏర్పాటు చేసింది. ఇది పూర్తిగా ధ్వంసం చేసి, రాత్రికు రాత్రే అక్కడ రహదారిని నిర్మించారు. నగర పౌరులు, సాహిత్య ప్రేమికుల నుండి నిరసనలు ఎదురైన తరువాత, గుజరాత్ హైకోర్టులో ప్రజా ప్రయోజన వ్యాజ్యం దాఖలైంది.
2010 లో, చిత్రనిర్మాత అన్నం గోపాల్ వలీ జీవితంపై షార్ట్ ఫిల్మ్‌ను రూపొందించారు. అది విస్తృతంగా ప్రశంసలు పొందింది.
మూలాలు
వర్గం:ఉర్దూ సాహిత్యం వర్గం:ఉర్దూ కవులు
రాహుల్ దేవ్ బర్మన్
రాహుల్ దేవ్ బర్మన్ ప్రముఖ హిందీ సంగీత దర్శకుడు మరియి గాయకుడు. జూన్ 1939న కలకత్తాలో జన్మించారు. ఇతను ఆర్.డి.బర్మన్ గా ప్రసిద్దుడు. ఇతను అనేక విజయవంతమైన చిత్రాలకు సంగీత దర్శకత్వము వహించాడు. 1960వ దశకం నుండి 1990వ దశకం వరకు 331 చిత్రాలకు సంగీత దర్శకత్వం వహించారు. భార్య ఆశా భోస్లే, స్నేహితుడు కిషోర్ కుమార్, లతా మంగేష్కర్లతో కలిసి అనేక జనరంజకమైన పాటలను స్వరపరిచాడు. ఈయన స్వరపరచిన పాటలు ఇప్పటికీ చాలా ప్రసిద్ధం. ఈనాటి తరం సంగీత దర్శకులు ఎంతో మందికి స్ఫూర్తిగా నిలిచారు.
జీవిత సంగ్రహం
ఆర్.డి.బర్మన్ ప్రముఖ సంగీత దర్శకుడు సచిన్ దేవ్ బర్మన్, గేయ రచయిత్రి మీరా దేవ బర్మన్ల కుమారుడు. బర్మన్ కు పంచందా అనే ముద్దుపేరు ఉండేదట. దీనికి కారణంగా ఒక కథ కూడా ప్రచారంలో ఉండేది. అదేమిటంటే బర్మన్ బాల్యంలో ఏడిస్తే పంచమ స్వరం స్థాయిలో వినపడేది కాబట్టీ ఆ పేరుతో పిలిచేవారని అనుకునేవారు.
కలకత్తాలో ప్రాథమిక విద్యను అభ్యసించారు. కానీ తండ్రి ఎస్.డి.బర్మన్ అప్పటికే బాలీవుడ్ లో బిజీగా ఉండటంతో ముంబైకి మారిపోయారు. ముంబైలో సితార్ను ఉస్తాద్ అలీ అక్బర్ ఖాన్ దగ్గర, తబలను సమత ప్రసాద్ వద్ద శిక్షణ పొందారు. సలిల్ చౌధురిని గురువుగా స్వీకరించారు. తన 9వ ఏటే "ఆయే మేరీ తోపీ" అనే పాటను స్వరపరిచారు. ఈ పాటను ఎస్.డి.బర్మన్ ఫంటూష్ అనే సినిమాలో వాడుకున్నారు. గురు దత్ తీసిన ప్యాసా సినిమాలోని "సర్ జో తేరా చక్రయే" పాటను కూడా బాల్యంలో ఆర్.డి.బర్మన్ స్వరపరచినదే. తండ్రి దగ్గర పలు సినిమాలకు అసిస్టెంటుగా పనిచేసి, తరువాత తన స్వంతంగా సినిమాలకు సంగీత దర్శకత్వం వహించారు.
తండ్రి దగ్గర అసిస్టెంట్ గా పనిచేసిన చల్తీ కా నాం గాడీ (1965), కాగజ్ కా ఫూల్ (1959), తేరే ఘర్ కే సామ్నే (1963), బాందినీ (1963), జిద్దీ (1964), గైడ్ (1965), తీన్ దేవిన్ (1965) సినిమాలతో బాగా ప్రసిద్ధి చెందారు. తండ్రి సంగీత దర్శకత్వం వహించిన సోల్వా సాల్ (1958) సినిమాలో "హై అప్నా దిల్ తో అవారా" పాటలో ఆర్.డి.బర్మన్ వాయించిన మౌత్ ఆర్గాన్ ట్రాక్ నేటికీ ఎంతో ప్రసిద్ధమైనది.
తన స్వంత సంగీత దర్శకత్వంలో విడుదలైన మొదటి సినిమా "ఛోటే నవాబ్(1960)". నిజానికి ఈ సినిమా దర్శకుడు మొహమద్ (ప్రముఖ బాలీవుడ్ హాస్య నటుడు) మొదట ఎస్.డి.బర్మన్ ను సంప్రదించగా డేట్స్ ఖాళీ లేక ఈ అవకాశాన్ని తన కొడుకుకు ఇచ్చాడు. ఆ తర్వాత మొహమద్, ఆర్.డి.బర్మన్ మంచి స్నేహితులుగా మారారు. మొహమద్ తీసిన భూత్ బంగ్లా (1965) లో సంగీత దర్శకత్వంతో పాటు గెస్ట్ ఎపియరెంస్ ఇచ్చాడు.
విజయాలు
బర్మన్ సంగీత దర్శకత్వంలో విజయవంతమైన మొదటి చిత్రం "తీస్రీ మంజిల్" (1966). ఈ సినిమాలో అవకాశం కోసం నిర్మాత, రచయిత "నాసిర్ హుస్సేన్" దగ్గర బర్మన్ సంగీత విభావరి ఏర్పాటు చేశాడట గేయ రచయిత మజ్రూహ్ సుల్తాన్ పురీ. అందుకే ఈ సినిమా పాటలు విజయవంతం కావడానికి మూల కారణం సుల్తాన్ పురీ అనేవారట బర్మన్. ఈ సినిమాలోని ఆరు పాటలనూ సుల్తాన్ పురీ రాయగా మహ్మద్ రఫీ పాడారు. వాటిలో మూడు పాటలు యుగళ గీతాలు కాగా వాటిని రఫీతో పాటు ఆశా భోస్లే పాడారు. తరువాతి రోజుల్లో బర్మన్ ఆమెనే పెళ్ళి చేసుకున్నారు. ఈ చిత్రం సంగీత పరంగా ఘన విజయం సాధించడంతో బర్మన్ ను, గేయ రచయితగా సుల్తాన్ పురీని మిగతా ఆరు సినిమాలకు కూడా బుక్ చేసుకున్నాడట నాసిర్ హుస్సేన్. ఆ ఆరు సినిమాలలో సంగీత పరంగానూ, కమర్షియల్ గానూ ఘన విజయం సాధించిన బహారోన్ కే సప్నా (1967), ప్యార్ కి మౌసం (1969), యాదోంకీ బారాత్ (1973), పడోసన్ (1968) కూడా ఉన్నాయి. తన స్వంత సంగీత దర్శకత్వంలో సినిమాలు చేస్తూనే జ్యుయెల్ థీఫ్ (1967), ప్రేం పూజారీ (1970) సినిమాలకు తన తండ్రి వద్ద సహాయ సంగీత దర్శకునిగా పనిచేశారు. తండ్రి ఎస్.డి.బర్మన్ సంగీత దర్శకత్వం వహించిన ఆరధన (1969) సినిమాలో కిషోర్ కుమార్ పాడిన "మేరే సప్ నోం కీ రాణీ కబ్ ఆయేగీ తూ", "కోరా కాగజ్ థా యే మన్ మేరా" పాటలు ఆర్.డి.బర్మన్ కంపోజ్ చేసినవేనని పుకారు ఉండేది. ఆ సినిమాకు ఆర్.డి.బర్మన్ సహాయ సంగీత దర్శకునిగా వ్యవహరించారు.
గుర్తింపు
1970వ దశకంలో బర్మన్ సంగీత దర్శకత్వం వహించిన పలు సినిమాలు సంగీత పరంగా అద్భుత విజయాలు సాధించాయి. వీటిలో ఎక్కువ సినిమాలు రాజేష్ ఖన్నా హీరోగా చేసినవే. ఆర్.డి.బర్మన్ సంగీత దర్శకత్వంలో కిషోర్ కుమార్ పాడిన ఎన్నో పాటలు చిరస్థాయిగా నిలిచిపోయాయి. కిషోర్ పాడినవే కాక లతా మంగేష్కర్, మహ్మద్ రఫీ, ఆశా భోస్లే పాడిన పాటలు కూడా ప్రజాదరణ పొందాయి.బర్మన్ సంగీత దర్శకత్వంలో కిషోర్ కుమార్ ఎన్నో పాటలను తను తప్ప మరెవరూ పాడలేనంతగా తన ముద్ర వేశారు.
1970లో దేవ్ ఆనంద్ దర్శకత్వంలో హరే రామ హరే కృష్ణ వచ్చిన సినిమా ఘన విజయం సాధించింది. బర్మన్ స్వరపరిచిన "దమ్ మారో దమ్" ఆశా కెరీర్ లోనే అతి పెద్ద హిట్ గా నిలిచింది. సినిమాను డామినేట్ చేస్తుందనే భయంతో డైరక్టర్ దేవ్ పాటను కొంత మాత్రమే సినిమాలో పెట్టాడట. అదే సంవత్సరంలో బర్మన్ స్వరపరచిన సినిమా అమర్ ప్రేమ్ లో ఆశా పాడిన "రైనా బీతీ జాయే" పాట హిందీ చిత్ర పరిశ్రమలో క్లాసిక్ హిట్ గా నిలిచింది. బుడ్డా మిల్ గయా (1971) సినిమాలోని రొమాంటిక్ నెంబర్ "రాత్ కాలీ ఏక్ ఖ్వాబ్ మే" పాట, కరవన్ సినిమాలో హెలెన్ నటించిన ఐటం నంబర్ "పియా తూ అబ్ తో ఆజా" పాటలు బర్మన్ కెరీర్ లోనే అతిపెద్ద హిట్స్ గా నిలిచాయి. బర్మన్ సినిమాలలో మొదటి ఫిలింఫేర్ నామినేషన్ కు వెళ్ళిన సినిమా కరవన్.
1972లో ఆయన స్వరపరచిన సినిమాలు "సీతా ఔర్ గీతా", "రామ్ పూర్ కా లక్ష్మన్", "మేరే జీవన్ సాతీ", "బాంబే టూ గోవా", "అప్నా దేశ్", "పరిచయ్" అన్నీ సంగీత పరంగా, కమర్షియల్ గా ఘన విజయం సాధించినవే. ఈ విజయ పరంపరగా తరువాతి సంవత్సరాలలో స్వరపరచిన యాదోం కా బారాత్ (1973), ఆప్ కీ కసమ్ (1974), షోలే (1975), ఆనంది (1975) సినిమాలలోని పాటలు ఆల్ టైమ్ హిట్స్ గా నిలిచాయి. 1975లో చిన్న డాక్యుమెంటరీ సినిమా "మా కీ ప్యార్"కు కూడా సంగీతం అందించారు బర్మన్. ఎస్.డి.బర్మన్ మాలి(1975) సినిమాకు సంగీతం అందిస్తున్న సమయంలో కోమాలోకి వెళ్ళగా ఆ సినిమాను ఆర్.డి.బర్మన్ పూర్తి చేశారు.
ఆర్.డి.బర్మన్ స్వరపరచిన హమ్ కిసీ సే కమ్ నహీ(1977) సినిమాలోని "క్యా హువా తేరా వాదా" పాటకు రఫీకి ఉత్తమ నేపథ్య గాయకునిగా జాతీయ అవార్డ్ లభించింది. కసమే వాద (1978), ఘర్ (1978), గోల్ మాల్ (1979), ఖూబ్ సూరత్ (1980) సినిమాలలోని పాటలు కూడా చాలా ప్రసిద్ధమైనవి. సనమ్ తేరే కసమ్ (1981) సినిమాకుగానూ ఉత్తమ సంగీత దర్శకునిగా మొట్టమొదటి ఫిలింఫేర్ అందుకున్నారు ఆర్.డి.బర్మన్. అదే సంవత్సరంలో "రాకీ", "సత్తే పే సత్తే", లవ్ స్టోరీ వంటి మ్యూజికల్ హిట్స్ కూడా అందించారు బర్మన్.